Dječji vrtić Cestica
Dravska 2a, 42208 Cestica
        

Z A P I S N I K

   Sa konstituirajuće sjednice Upravnog vijeća Dječjeg vrtića Cestica  sazvane  na temelju članka 44. Statuta Općine Cestica („Službeni vjesnik Varaždinske županije“  broj 13/21.)  održane dana 28. siječnja 2025. godine  s početkom u  14,00 sati u prostorijama Općine Cestica, Dravska 1a, Cestica.

PRISUTNI : Mirko Korotaj, načelnik Općine Cestica i predstavnik Osnivača
                     Karmen Emeršić- članica Upravnog vijeća imenovana od strane Osnivača
                     Vesna Kokot – član Upravnog vijeća imenovan od strane Osnivača
                     Tanja Kotolenko- članica Upravnog vijeća imenovana od strane Osnivača
OSTALI :     Gabriela Kos, v.d. ravnateljica Dječjeg vrtića Cestica


Načelnik Općine Cestica Mirko Korotaj u ime Osnivača Dječjeg vrtića Cestica pozdravio je članove Upravnog vijeća Vrtića te otvorio sjednicu i predložio dnevni red konstituirajuće sjednice  Upravnog vijeća

d n e v n i    r e d :

1. Verifikacija mandata izabranih članova Upravnog vijeća Dječjeg vrtića Cestica iz reda Osnivača, (prozivka imenovanih članova, utvrđivanje kvoruma, utvrđivanje dnevnog reda, određivanje zapisničara)
2. Izbor predsjednika Upravnog vijeća Dječjeg vrtića Cestica,
3. Donošenje Statuta Dječjeg vrtića Cestica,
4. Donošenje Pravilnika o unutarnjem ustrojstvu,
5. Donošenje Pravilnika o radu Upravnog vijeća Dječjeg vrtića Cestica,
6. Donošenje Pravilnika o radu Dječjeg vrtića Cestica,
7. Donošenje Odluke o načinu utvrđivanja plaća i visini koeficijenata za obračun plaća djelatnika Dječjeg vrtića Cestica,
8. Zaključak o sklapanju Sporazuma o preuzimanju djelatnika Dječjeg vrtića Zeko,
9. [bookmark: _Hlk189469311]Donošenje Odluke o raspisivanju natječaja za izbor ravnatelja Dječjeg vrtića Cestica,
10. Razno.
     
             Dnevni red usvojen je jednoglasno.

Točka 1. 
Prozivkom je utvrđeno da su prisutni svi članovi Upravnog vijeća imenovani od strane Osnivača te da Upravno vijeće ima kvorum i može donositi  valjane odluke.
  
Točka 2. 
Upravno vijeće jednoglasno je za predsjednicu Upravnog vijeća izabralo Karmen Emeršić,  koja je nastavila dalje voditi sjednicu.


Točka 3.
[bookmark: _Hlk189468080]Predsjednica govori da je Općinsko vijeće Općine Cestica na 21. sjednici dalo suglasnost na prijedlog Statuta Dječjeg vrtića Cestica KLASA: 024-02/24-01/30, urbroj: 2186-3-02-24-1.
Upravnom vijeću daje se na usvajanje  Statut Dječjeg vrtića Cestica, koji je uz poziv dostavljen u materijalima. Nema primjedbi.

Statut Dječjeg vrtića Cestica usvojen je jednoglasno.

Točka 4. 
Predsjednica govori da je za funkcioniranje javne ustanove potrebno usvojiti temeljne akte te je potrebno bilo izraditi prijedlog Pravilnika o unutarnjem ustrojstvu i dati ga  Općinskom vijeću Općine Cestica na prethodnu suglasnost, te je Općinsko vijeće Općine Cestica na 21. sjednici dalo suglasnost na prijedlog Pravilnika o unutarnjem ustrojstvu Dječjeg vrtića Cestica KLASA: 024-02/24-01/31, urbroj: 2186-3-02-24-1.
Upravnom vijeću daje se na usvajanje  Pravilnik o unutarnjem ustrojstvu, koji je uz poziv dostavljen u materijalima. Nema primjedbi.

Pravilnik o unutarnjem ustrojstvu  usvojen je jednoglasno.

Točka 5. 
[bookmark: _Hlk189468462]Predsjednica govori da je uz poziv u materijalima dostavljen i prijedlog Pravilnika o radu Upravnog vijeća Dječjeg vrtića Cestica i otvara raspravu. 
Nitko se ne javlja za raspravu.

Pravilnik o radu Upravnog vijeća Dječjeg vrtića Cestica usvojen je jednoglasno.

Točka 6. 
Predsjednica govori da je uz poziv u materijalima dostavljen i prijedlog Pravilnika o radu Dječjeg vrtića Cestica i otvara raspravu. 
Nitko se ne javlja za raspravu.

Pravilnik o radu Dječjeg vrtića Cestica usvojen je jednoglasno.

Točka 7. 
Predsjednica prelazi na točku 7. donošenje Odluke o načinu utvrđivanja plaća i visini koeficijenata za obračun plaća djelatnika Dječjeg vrtića Cestica, i govori da je prijedlog odluke dostavljen u materijalnima i otvara raspravu. Govori da je prijedlog izrađen u skladu sa Pravilnikom i Zakonom o predškolskoj odgoju i obrazovanju, da je potrebno pratiti zakonske odredbe i stalno usklađivati akte. 
Nitko se ne javlja za raspravu.

Odluka o načinu utvrđivanja plaća i visini koeficijenata za obračun plaća djelatnika Dječjeg vrtića Cestica usvojena je jednoglasno.

Točka 8. 
Predsjednica govori da je trenutna situacija da je Dječji vrtić Zeko u zakupu prostora, da je pravovremeno obaviješten o osnivanju javne ustanove Dječji vrtić Cestica i raskidu zakupa. Načelnik Mirko Korotaj održao je sastanak sa zakupnikom i djelatnicima Dječjeg vrtića Zeko i sporazumno je dogovoreno da će ustanova Dječji vrtić Cestica preuzeti postojeće djelatnike po svim njihovim pravima i obvezama i bez prekida sklopiti ugovore sa djelatnicima i nesmetano nastaviti sa radom dječjeg vrtića.
Nitko se ne javlja za raspravu.

Zaključak o sklapanju Sporazuma o preuzimanju djelatnika Dječjeg vrtića Zeko donesen je jednoglasno.

Točka 9. 
Predsjednica govori da je zbog kratkog roka za početak funkcioniranja javne ustanove potrebno donijeti temeljne akte, a isto tako i imenovati ravnatelja ustanove. Sukladno zakonskim propisima upravno vijeće donosi Odluku o raspisivanju natječaja za izbor ravnatelja Dječjeg vrtića Cestica. Uvjeti i opis posla opisani su u Statutu i usklađeni sa zakonom. Svi članovi vijeća slažu se da natječaj bude objavljen 8 dana, da se u javnom natječaju zatraži potvrda o nekažnjavanju, a da se za potvrde čl. 25. Zakona o predškolskom odgoju i obrazovanju zatraži izjava, a od kandidata/kinje koja bude izabran/na zatraže potvrde originali, i da se u skladu sa pravilima objavi u Narodnim Novinama. 
Nitko se više ne javlja za raspravu, 

Jednoglasno je donešena Odluka o raspisivanju natječaja za izbor ravnatelja Dječjeg vrtića Cestica.

Točka 10. 
Pod točkom razno predsjednica govori da je potrebno još dati na usvajanje Općinskom vijeću Odluku o ekonomskoj cijeni i Odluku o mjerilima za financiranje predškolskog odgoja i ostvarivanja prava prednosti upisa djece u Dječji vrtić Cestica, za što će se pripremiti prijedlozi odluka.


Po završetku točke 10.  Dnevnog reda predsjednica je  konstatirala da je Dnevni red sjednice  realiziran te je zaključila sjednicu Upravnog vijeća  Dječjeg vrtića Cestica.



Predsjednica Upravnog vijeća:
Karmen Emeršić, v.r.




